Vi har været glade for Davids dejlige lille lejlighed - der er hvad man har brug for - hyggeligt med håndopvask i det lille nye køkken (vi var bare to prs.) og med den udsigt er det helt ok. Dejligt at der er vaskemaskine.
Vi savnede rigtig meget aircondition - nætterne var meget varme så det havde virkelig været et plus at David havde prioriteret dette - i det mindste i soveværelset. Det var en virkelig varm periode vi var der (35-40 grader om dagen - 28-30 grader om natten), så det var en hot omgang.
Det kæmpe plus er så beliggenheden - fredeligt og meget tæt på den dejligste lille strand og tagterrassen fungerede så fint morgen og aften.
Man bor i gåafstand af byen og spisestederne er der mange af.
Alt i alt et hyggeligt, rart sted som bare lige mangler aircondition i soveværelset.